[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.8.2006

COM(2006) 467 végleges

2004/0153 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében a Tanácsnak

az egész életen át tartó tanulás terén cselekvési program létrehozásáról szóló európai parlamenti és a tanácsi határozat elfogadására vonatkozó közös álláspontjáról

2004/0153 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében a Tanácsnak

az egész életen át tartó tanulás terén cselekvési program létrehozásáról szóló európai parlamenti és a tanácsi határozat elfogadására vonatkozó közös álláspontjáról

1. HÁTTÉR

A javaslat az Európai Parlamenthez és a Tanácshoz való továbbításának időpontja COM (2004) 474 végleges dokumentum): | 2006. július 24. |

Az Európai Gazdasági és Szociális Bizottság véleményének időpontja: | 2005. február 10. |

A Régiók Bizottsága véleményének időpontja: | 2005. február 23. |

Az Európai Parlament első olvasatban kialakított véleményének időpontja: | 2005. október 25. |

A Bizottság felülvizsgált javaslatának időpontja: COM (2006) 236 végleges dokumentum): | 2006. május 24. |

A politikai megállapodás időpontja a Tanácsban: | 2006. június 27. |

A közös álláspont elfogadásának időpontja: | 2006. július 24. |

2. A BIZOTTSÁGI JAVASLAT CÉLKITŰZÉSE

2.1. A Szerződés 149. és 150. cikke alapján a javaslat egy új, integrált, egész életen át tartó tanulásról szóló program létrehozását célozta a 2007–2013 közötti évekre, a már létező, 2006 végén lejáró Socrates-, Leonardo da Vinci-, eLearning-program és az ezekhez kapcsolódó programok helyett.

2.2. Az egész életen át tartó tanulás programja a következő négy külön programból tevődik össze: az iskolákban a középfokú szintig (azt is beleértve) folyó általános oktatási tevékenységekre irányuló Comenius-program; a felsőoktatásban folyó oktatási és magasabb szintű képzési tevékenységekre irányuló Erasmus-program; a szakoktatás és -képzés összes többi aspektusára irányuló Leonardo da Vinci-program; és a felnőttoktatásra irányuló Grundtvig-program. A javaslat ezenkívül beépít egy olyan, négy kulcstevékenységet magában foglaló „harántirányú” programot is, amelynek célja, hogy lefedje a fent vázolt szakpolitikai kérdéseket, valamint az, hogy külön gondoskodjék a nyelvtanulásról és az IKT-vonatkozású (információs és kommunikációs technológia) tevékenységekről azokban az esetekben, amikor ezek kívül esnek az egyes programok hatókörén; az alaposabb információterjesztési tevékenységről; ezen kívül a javaslat a Jean Monnet-programot is beépíti az európai integrációhoz és az európai oktatási és képzési intézményekhez és szövetségekhez kapcsolódó fellépés támogatására.

2.3. A javaslat a tagállami oktatási és képzési rendszerek modernizációjával és kiigazításával kapcsolatos alapvető igényekre válaszol, különösen a lisszaboni stratégiai célokkal összefüggésben, valamint közvetlenül és az egyén szintjén nyújt európai hozzáadott értéket azoknak a polgároknak, akik részt vesznek mobilitási és más együttműködési kezdeményezéseiben.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

3.1 A Tanács 2006. július 24-én egyhangúlag fogadta el a közös álláspontot. A Bizottság támogatja a szöveget, mivel az olyan megfelelő kompromisszumnak tekinthető, amely nagymértékben a felülvizsgált bizottsági javaslaton alapul.

3.2 A felülvizsgált bizottsági javaslathoz képest a közös álláspontban – a Parlament előzetes jóváhagyásával – két lényegi változtatás történt:

a) a Bizottság eredeti javaslatában szereplő, a Comenius-, Erasmus-, Leonardo da Vinci- és Grundtvig-alprogramok keretén belüli többoldalú projektek igazgatására való visszatérés;

b) a nizzai székhelyű Európai Képzés Nemzetközi Központjának (CIFE) felvétele az ajánlattételi felhívás nélküli működési támogatásra kijelölt intézmények listájára.

Az első változtatás egyszerűen a Bizottság eredeti javaslatában szereplő szövegezést hozza vissza, így nem tesz szükségessé megjegyzéseket. A második változtatás tekintetében a Bizottság a Parlament október 24-i plenáris ülésének vitáján kijelentette, hogy nem él ellenvetéssel a Parlament és a Tanács között, az e határozat 37. cikke értelmében kijelölendő intézményekkel kapcsolatban létrejövő megállapodás esetén. Ennélfogva a Bizottság elfogadja a CIFE felvételét.

3.3 A Bizottság megjegyzi, hogy a közös álláspontban (14. cikk) említett, a 2004-es árfolyamon számított 6 200 millió eurós pénzügyi keret megfelelője a jelenlegi árfolyamon számítva 6 970 millió euro.

4. KÖVETKEZTETÉS

4.1 A Bizottság úgy ítéli meg, hogy a Tanács által 2006. július 24-én egyhangúlag elfogadott közös álláspont megfelelő. A Bizottság megjegyzi, hogy az Európai Parlament Kulturális és Oktatási Bizottságának elnöke levélben jelezte a Tanács elnökségének: ha a közös álláspontot változtatás nélkül elfogadják, javasolni fogja az általa vezetett bizottságnak a közös álláspont második olvasatban történő jóváhagyását. A Bizottság ennélfogva támogatja a három intézmény által elért megállapodást tükröző közös álláspontot.